**ÅRSMELDING FRA BYNESET OG LEINSTRAND MENIGHET 2024**

Byneset og Leinstrand menighet er en livsfrisk og aktiv menighet sterkt forankret i tradisjon og dagliglivet på Byneset og Leinstrand. Kirkesoknet og menigheten omfatter de 2 tidligere menighetene på henholdsvis Byneset og Leinstrand som ble slått sammen for noen år siden og menighetsrådet drives både med basis i aktiviteter som er felles og også lokalt engasjement og aktiviteter knyttet til de enkelte kirkene og kapellet på Rye.

Årsmeldingen legger vekt på å gi en oversikt over det som har foregått i menigheten i 2024 samtidig som vi ser litt på hovedsatsningsområder de neste årene. Vi har diskutert dette i menighetsrådet og jeg drister meg til å presentere 4 satsningsområder som vi skal gi mer innhold til i året som kommer:

# Menighetsbladet – tross enkelte utfordringer med å få dette til å bære seg økonomisk tror
 vi at fortsatt utgivelse og utvikling av bladet er noe av det viktigste vi gjør.

# Frivilligheten – mange av de tingene som er beskrevet i årsmeldingen (og ting som ikke er beskrevet) er helt avhengig av frivillig arbeid og dugnadsånd. Byneset og Leinstrand blir gode steder og bo på grunn av det arbeidet som gjøres av frivillige i foreninger og lag generelt og skaper bedre mellommenneskelige forhold i seg selv – for menigheten er det viktig at vi inkluderer flere i dette fra alle aldersgrupper

# Trosopplæring – ungdomsarbeid – arbeide for inkludering og mot utenforskap – være med å starte dannelsesreisen og skape fora for diskusjon og refleksjon utfordringene og gevinstene er mange

# Aktivitet knyttet til Byneset og Leinstrand kirke og kapellet på Rye – samarbeid med lokale foreninger og lag og bidra til å skape gode lokalmiljøer -  allerede 1 april holder vi et møte hvor vi ber inn lokale krefter og interesserte til diskusjon rundt bruken av Rye kapell og videre muligheter. Vi er også i ferd med å planlegge 850-årsjubileet for Byneset kirke i 2027.

 Vi er heldige i kirkesoknet som har engasjerte og dyktige ansatte som driver arbeidet fremover på alle nivåer. Vi har sett at rekruttering av ansatte til den norske kirken byr på utfordringer mange steder og at mengden utdannet av flere grupper vi har behov for til dels viser lave tall. Vi får ta godt vare på de vi har!

Menighetens inntekter til å drive arbeidet kommer i all hovedsak fra gaver og renteinntekter fra de legater og fond vi disponerer. I 2024 har vi mottatt store gaver som ikke kan regne med hvert år, desto mer gledelig og takknemlig er vi for disse. Spesielt vil vi takke SIBE YMCA v/Sigbjørn Larsen, Byneset felleslegat for helse og sosial, Leinstrand sanitetsforening og Bynesstrupan.
I det store og hele er det ikke store årlige inntekter vi disponerer så all kollekt – alle som betaler for menighetsbladet og for annonser der, og alle andre gaver er viktige for oss. Disse midlene berger driften, og gir oss noen ekstra muligheter akkurat nå.

Menighetsrådets sammensetning i 2024 har vært:
Arne Njøs, leder
Lars Engen, nestleder,
Maria Slettahjell
Anne Lise Thomassen
Kari Borten Moe
Olga Elisabeth Slettahjell
Ragnhild Kiplesund Gjære
Sina Johnsen Schei

Varamedlemmer
Olav Opland (1.varamann ) har vært innkalt til alle møtene.
Berit Moe Nyberg
Rune Leksen Kverndal
Randi Helene Aronsen
Isak Erling Stene

Soknepresten er fast medlem
Lars D Lossius, Daglig leder (ikke stemmerett)

Menighetsrådet har holdt 8 møter og behandlet  60 saker      (sett inn)

ANSATTE

Sokneprest Sveinung Tennfjord
Kirketjener Helge Venås

Kantor Wenche – Helene Fossen

Diakonimedarbeider Unni Taraldsen Engen

Trosopplæringskoordinator Bjørn – Olav Berg  (ansatt i prostiet)

Daglig leder Lars Dagfinn Lossius

**GUDSTJENESTER OG ANDRE AKTIVITETER I MENIGHETEN**

 2024 har vært et stabilt år for menigheten. Det nye menighetsrådet har kommet godt i gang med sitt arbeid og gudstjenestelivet har vært relativt likt med foregående år. Mange har kommentert at konfirmantene har vært mer synlig i gudstjenestene. De har også bidratt til at kirkekaffen etter gudstjenestene har vært positive bidrag til menighetsfelleskapet. I mai ble 48 konfirmanter bedt for i konfirmasjonsgudstjenestene. Det ble gitt mange gode tilbakemeldinger på konfirmantopplegget og gudstjenestene. Kanskje dette bidro til høyere oppslutning om konfirmantopplegget som startet høsten 24 enn det vi forventet.

Konfirmantene fikk høsten 24 delta på en Sinnsrogudstjeneste der Trondheim gospelkor deltok musikalsk. Vi hadde også med en erfaringskonsulent som snakket om temaet «overgrep». 126 mennesker deltok på denne gudstjenesten. Leinstrand kirke ble også brukt til foredrag for konfirmanter og konfirmantforeldre med temaet «Du er god nok» der Helge Gudmundsen hadde en engasjerende forelesning.

50-årskonfirmantjubileet ble arrangert både i Leinstrand og Byneset. Oppslutningen var god begge steder. Rye kapell ble brukt til middagsservering for gullkonfirmantene på Byneset der Anne Lise Thomassen stod for soddservering. Inntektene gikk til menigheten.

Markedsføring er en utfordring for menigheten. Å annonsere koster penger dersom man skal bruke avisen. Noen har etterlyst dette, men menighetsrådet har kun valgt å annonsere enkelte gudstjenester. Derimot fikk vi god respons på markedsføringen av juledag i sosiale medier. Dette kostet ingenting, men fikk en svært god effekt. Juledag kom det 75 mennesker til kirken i Byneset kirke. Jula er tradisjonelt den tiden på året da flest oppsøker kirken. Julaften hadde vi også en liten økning i antall deltagere i forhold til tidligere år. På årsbasis økte imidlertid den samlede oppslutningen ved gudstjkenestene med ca 11% -og det er veldig gledelig.

Før jul ble det en stor diskusjon rundt skolegudstjenestene. I første omgang meldte en av skolene at de ikke skulle ha skolegudstjeneste i kirka, men det endte med at alle skolene hadde skolegudstjeneste i vår menighet. Og oppslutningen var svært god.

Menigheten arrangerte friluftsgudstjeneste på Olebu i juni. Stedet fungerte etter forholdene bra, men det er vanskelig å finne ett fast sted der slike gudstjenester kan finne sted.

Leinstrand kirke ble benyttet til det meditative arrangementet «Lyden av kirke» i desember der tidligere sogneprest i Klæbu, Torill Stendal, deltok sammen med vår egen organist.

Trondheim gospelkor øver i Leinstrand kirke. De hadde også sin egen konsert i kirken høsten 24.

Frivillige bærer viktige oppgaver i menigheten i samarbeid med stab. Dette gjelder kirkevertfunksjon, menighetsblad, diakonalt arbeid, ungdomsarbeid med mere.

Menigheten i tall:

|  |  |  |
| --- | --- | --- |
|  | 2024 | 2023 |
| Medlemmer pr 31.12 | 3660 | 3702 |
| Innmeldte | 4 | 3 |
| Utmeldte | 12 | 13 |
| Antall døpte i 2024:  | 33 | 28 |
| Vielser | 16 | 18 |
| Konfirmanter  | 48 | 54 |
| Gravferder | 39 | 40 |
| Gudstjenester | 62 # deltakere: 2544 | 70 |
| --------- m / nattverd | 38 # deltakere: 995  |  |

 Fordeling : Bydelskafèen 3 (7) Bynesaulaen: 1 (2)

Nypantunet: 2 (0) Rye kapell 7 (6)

Byneset krk 23 (19) Leinstrand krk 26 (26)

 **Årsmelding 2024 fra det diakonale arbeidet i Byneset og Leinstrand menighet**.

**Inngang:** Tverrfaglig arbeid er av stor betydning og nødvendig i gjennomføringen av arbeidet. Diakon, prest, menighetspedagog og kantor jobber sammen. Frivillige medarbeidere er viktige samarbeidspartnere. Byneset og Leinstrand menighet har et diakoniutvalg, der diakonen er leder.

**DET DIAKONALE ARBEIDET LOKALT I MENIGHETEN**

**Gudstjenester**: Diakonen er med på gudstjenester på begge institusjonene, gudstjenester ved høytidene, allehelgensdag og ved konfirmasjon.

**Andakter**: Det er andakter på Byneset og Nypantunet helse- og velferdssenter annenhver uke. Prest, diakon og kantor er med på gjennomføringen av dette. 10-20 av pasientene er med på dette.

**Samtaler**: Prest og diakon har gjennom året hatt flere samtaler med mennesker i menigheten. I antall er dette 100 samtaler.

**Ettermiddagstreff**: Det er diakoniutvalget som er arrangører av ettermiddagstreffene. Diakoniutvalgets medlemmer er Oddbjørn Engen, Anita Martila Pettersen, Randi Gudding, Ruth Mari Goa, Olga Elisabeth Slettahjell, Helge Venås. Oddbjørn Engen har sluttet. Laila Johansen kom inn som nytt medlem.

Det har vært gjennomført juletrefest, 6 ettermiddagstreff på Bydelskafeen og 2 på Nypantunet. 40-60 mennesker samles til disse treffene på Spongdal, mens det på Nypantunet samles 25. Gjester gjennom året har vært Dagfinn Thomassen, Byneset Songlag, Tor Singsaas, Byneset Spellmannslag, Øyvind Brastein, Anne Lise Thomassen, Jostein Kløften og band, Per Even Robertstad, Sveinung Tennfjord. Kantor Wenche-Helene Fossen har vært med på alle ettermiddagstreffene og spilt til allsangen.

Annonsering av treffene skjer i menighetsblad og plakater på Bydelskafeen og Coop Extra Spongdal, og flyere blir delt ut til de som bor på helse-og velferdssenteret og naboer.

**Middag og musikk**: Et lavterskeltilbud med middags- og fellesskapssamlinger på Esp bedehus en torsdag i måneden. De frivillige er: Berit Moe Nyberg, Signe Lise Hjellen, Bjørg Lidal Gåsvatn, Gunhild Moe Eriksen. Einar Hjellen er med og rydder og vasker etter hvert arrangement. Fra 15 til 40 barn og voksne har møtt opp. Disse har vært med gjennom året med sang, musikk og innslag/andakt: Astid Bjørkøy med sang, sokneprest Sveinung Tennfjord med andakt og sang, Kor Leinstrand og Byneset Spellmannslag.
Annonsering av Middag og musikk skjer via Hjemmeside, Facebook, Menighetsbladet og plakater i Leinstrand kirke, Bunnpris Klett og på Esp bedehus. Ellers sendes sms med invitasjon rett før arrangementene.

**Allehelgensdag**: Minnegudstjeneste ble holdt i Byneset og Leinstrand kirke, i november. Navnene på døde i menigheten gjennom det siste året blir da lest opp mens det tennes lys i lysgloben..

**Konfirmantarbeid**: Prest, menighetspedagog og diakon samarbeider om deler av konfirmantundervisningen og i gjennomføringen av leir.

Temakveld for konfirmanter med foreldre ble gjennomført i anledning Verdensdagen for psykisk helse, i Aulaen på Spongdal. Sokneprest Sveinung Tennfjord holdt foredrag om psykisk helse, og han hadde sanginnslag. Ellers serverte vi boller og saft/kaffe. Dette er en samling som er åpen for alle, men hvor konfirmanter med foreldre er spesielt invitert.

**Internasjonal diakoni**: Kirkens Nødhjelps fasteaksjon: Konfirmanter, foreldre og frivillige, ansatte hjalp til. Med base i Leinstrand kirke og Rye kapell gjennomførte vi fysisk fasteaksjonen.

**Vennskapsmenigheter** Byneset og Leinstrand menighet har vennskapsmenigheter i Estland og Ukraina. Det er kjøpt inn ny klokke i tårnet i Tagepera kirke i Helme. Dette var et samarbeidsprosjekt med den finske menigheten Haubo.

**Deltakelse i trosopplæring**: Diakonen var med på Fusion ungdomsklubb 4 ganger.

**Kirke/barnehagesamarbeid:** Menighetspedagog og diakon er med i gjennomføringen av påske- og julesamlinger for de fem barnehagene.

**I SONEN/PROSTIET OG HELE TRONDHEIM:**

**«13-99»:** Ukentlig, lavterskel samtaletilbud på City syd; diakon og sokneprest er med i turnus. Det gjennomføres 180 samtaler i året.

**Forum for diakoni:** Forum for diakonier fagsamlingene for diakonene i Trondheim. Fem samlinger ble holdt, der ulike, aktuelle tema ble tatt opp.

Forum for diakoni arrangerer årvisst en temakveld om sorg i Vår Frue kirke, der de som kommer kan melde seg på sorggruppe.

**Sorggrupper:** Både prester og diakoner er med som ledere av sorggruppene. Det gis tilbud om sorggrupper både vår og høst. 4 sorggrupper hvert semester, med 8 samlinger for hver av gruppene.

**Samarbeid med diakonene i Heimdal og Kolstad menighet**: Matutdeling til vanskeligstilte: Byneset/ Leinstrand, Kolstad og Heimdal menighet har delt ut mat til over 60 husstander hver måned gjennom året.

I dugnad for Adresseavisens juleinnsamling fikk vi hjelpe over 100 mennesker.

**Utgang:** 2024 mener jeg har vært et godt arbeidsår i menigheten; samarbeidet mellom ansatte og de frivillige er grunnlaget. Jeg er så takknemlig for alle frivillige i vår menighet, alt de er med på og gir av seg selv i både tid og engasjement. Så er det alle møtepunktene der vi møtes og alt fint som skjer da. Å arbeide i Guds rike er å arbeide i Guds kraft. Oppdraget er gitt i Misjonsbefalingen/dåpsbefalingen, i evangeliet etter Matteus: Da trådte Jesus fram og talte til dem: «Jeg har fått all makt i himmelen og på jorden. Gå derfor og gjør alle folkeslag til disipIer: Døp dem til Faderens og Sønnens og Den hellige ånds navn og lær dem å holde alt det jeg har befalt dere. Og se, jeg er med dere alle dager inntil verdens ende.»

Heimdal 10. mars 2025,

Unni Taraldsen Engen

Diakonimedarbeider

 **Årsmelding fra trosopplæringen i Byneset og Leinstrand menighet 2024**

* Babysang ble tilbudt annenhver fredag i veksel mellom Berg bedehus,
 Byneset H&VS og Nypantunet. Lave fødselstall i menigheten gjenspeiles i
 deltakerantallet. En del av deltakerne har også kommet fra nabomenigheter.
* Adventsamling ble avlyst pga. svært få påmeldte. De få som meldte seg på
 fikk tilbud om å bli med på tilsvarende arrangement andre steder.
* Utdeling av 4-årsbokutdeling i Leinstrand kirke og i Rye kapell. 59% av
 årskullet fikk bok.
* Onsdagsklubben på Esp bedehus har hatt 10 samlinger i løpet av våret.
 12 barn har benyttet seg av tilbudet. Gjennomsnittlig oppmøte har vært 9 barn.
* Gårdsklubb på Opeggen har hatt 4 samlinger. 24 barn har vært innom,
 gjennomsnittlig har 12 barn møtt opp.
* Kirkerottene. Filmfremvisning for de som skal begynne på skolen ble holdt på
 Rye kapell for 6 barn i målgruppa på 6 år deltok. Dette utgjør 16%.
* Under og undredag for de som starter i 2. trinn sammen med Heimdal, Kolstad
 og Tiller menigheter i Heimdal kirke. 2 deltakere fra Byneset og Leinstrand.
* Høytidsgøy ble avlyst pga. lav oppslutning.
* Tårnagentdag for 3. trinn i Leinstrand kirke ble avlyst; ingen påmeldte.
* Musikalhelg/skaperfest i Kolstad kirke for 4. trinn fra hele prostiet, ble
 gjennomført. 2 barn som var året eldre deltok fra vår menighet.
 Ikke sendt ut invitasjoner i posten.
* Lys våken for 11-åringer ble gjennomført felles i Kolstad kirke. Ingen deltakere
 fra vår menighet dette året.
* Konfirmantarbeid. 48 ungdommer (80% av de døpte) ble konfirmert.
* Lederkurs for ungdom året etter konfirmasjonen. 3 deltakere fullførte kurs
 vinteren 23/24, nytt kurs startet høsten 2024 med 10 deltakere.
* Reunion, samling for årets konfirmanter ½ år etter konfirmasjonen.
 Gjennomført med god oppslutning. Ca. 1/3 av kullet møtte.
* Felles rockegudstjeneste i Kolstad kirke for hele prostiet. Mange ungdommer
 fra Byneset og Leinstrand deltok både med sang og musikk, og som menighet.
* Ungdommens fredsgudstjeneste med grautkveld ble gjennomført i Bynes-
 aulaen som avslutning på Fusion-året.
* Ungdomsklubben Fusion. Se egen årsmelding.

Bjørn-Olav Berg

trosopplæringskoordinator

 **Årsmelding fra Fusion ungdomsklubb2024**

Vi har hatt 18 klubbkvelder og en lederkveld i 2024 på Berg bedehus, samt Fredsgudstjeneste og grautkveld i Bynes-aulaen.
Fusion har hatt besøk fra Acta og Holy Riders, samt fra politiets forebyggende gruppe og kommunens Utekontakt.

Ledere: Bjørn-Olav Berg, (hovedansvarlig)
Sveinung Tennfjord, Unni T. Engen, Eivind Hove, Øystein Steimler,
Rune Leksen Kverndal, Simen Thomassen, Espen Amdahl,
Laila Johansen, Stig Løvseth, Christine Myran, Maria Slettahjell, Renathe Andrea Aune, Mille Kristin Berg, Jostein Tronsaune, Håvard Tronsaune, Ole Einar Berg, Aksel Berg, Sina Johnsen, Lars Erik BergIngrid Røhmen Megård, Simon Steimler, Ariel M. Amdahl, Benjamin Johansen .
Noen er med nesten hver gang, andre litt mer sporadisk.

I snitt har det vært 33 ungdommer innom, og over 120 ungdommer har vært innom i løpet av året. Stemninga har vært god, og det har vært lite problemer.
Ungdommene blir tatt imot av 1-2 som sitter i gangen med navneliste. 1–2 voksne på kjøkkenet har laget pizza og/eller annet bakverk. 2 ledere har tilsyn på loftstua.
Klubb-kveldene inneholder alltid en timeout/andakt.
Aktivitetene har vært delt i tre: Loftstua med prat og medbragt musikk, storsalen med bordtennis og minibiljard, og lillesalen med brettspill og prat rundt bordet. Quiz er en gjenganger.
Fusion har de siste årene mottatt økonomisk støtte fra Trondheim kommune (helgeaktivitet for ungdom), Byneset og Leinstrand bygdekvinnelag og Bynesstrupan. Det har gjort at vi fortsatt kan servere mat gratis på klubbkveldene i tillegg til at det også dekker husleie og innkjøp av aktivitetsrelatert utstyr. Det ble kjøpt inn mye nye spill høsten 2024. Et stort fotballspill, og mange brett- og kortspill.

Annonsering skjer på Spongdal skoles oppslagstavler, oppslagstavla på Coop, Facebook, menighetsbladet og på menighetens hjemmeside.

Bjørn-Olav Berg
Trosopplæringskoordinator

**Årsrapport 2024 fra arbeidsutvalget for Rye kapell**.

Arbeidsutvalget for Rye kapell (AURK) består av:

Kristen Rye (leder)

Ola Røstum (sekretær)

Karl-Ole Finnes

Olav Hellesøy Nyvoll

Antall utvalgsmøter i 2024: 3 + utenom dugnader

Nåværende bruk av kapellet og parkeringsplassen

* Gudstjenester.
* Utleie av sokkel til en gruppe som driver med veving/håndarbeid.
* Utleie av storsal til private arrangement
* Bruk av storsal til speideraktivitet v/ Kristen Rye
* Utleie av parkeringsplass.
* «Fillerya» har p.t ingen aktivitet i huset

Det meste av bruken genererer inntekter som brukes til drift og vedlikehold.

Arbeidsutvalgets virksomhet 2024.

Utvalget har fortsatt et visst tilsyn og hatt enkelte vedlikeholdsoppgaver på huset og parkeringsplassen. I løpet av 2024 ble parkeringsplassen planert, gruset og noe utvidet av entreprenøren som har leid store deler av plassen.

Uthuset ved siden av kapellet ble malt av Kristen Rye og Ola Røstum. En kortvegg gjenstår og skal tas til våren.

Avløp fra vask i sokkelen ble reparert av Kristen Rye og Karl-Ole Finnes.

Inngangsdør til storsal og kjøkken gikk tregt og ble rettet opp av Kristen Rye og Ola Røstum.

Montering av ny lampe som viser rømningsvei i underetasjen. Dette ble gjort av elektriker Jan Inge Frøseth under tilsyn av Karl-Ole Finnes.

Flikking/maling på deler av innsida av murvegg hvor puss og maling hadde flasset av i underetasjen. Utført av Ola Røstum.

På oppdrag fra AU i menighetsrådet har Ola Røstum innhentet navn, adresser, telefon og e-postadresser på privatpersoner og kontaktpersoner i lag og foreninger i kapellets nærområde. Hensikten var å bruke opplysningene når menighetsrådet inviterer til idedugnad når det gjelder bruk av kapellet som nærmiljøhus.

Gårdsplass/parkeringsplass er ved behov ryddet for snø av Kristen Rye.

Ola Røstum har en gang sprøytet vegetasjon på gårdsplass med Roundup og satt opp stolper for beskyttelse av kumlokk for septiktank og overvannstank.

Klipping av gress på deler av parkeringsplass og husets bakside. Deler av plenklipping er utført som frivillig arbeid av naboen til kapellet, Arve Flatås.

Olav Nyvoll har hatt tilsyn med parkeringsplass og gitt rapporter til soneleder Lars Lossius ved mistanke om ulovlig parkering (parkering uten å betale avgift).

Opprydding foran inngangspartiet og innsetting av to ekstra ringer i kum for takvann ved Karl-Ole Finnes.

Planlagt virksomhet:

* Fullføring av maling av uthus.
* Utskifting av råtne panelfjøler på kapellet.
* Maling av kapellet.
* Endel maling er allerede innkjøpt og sponses av arbeidsutvalget.
* Det meste av dette arbeidet er tenkt gjort som dugnadsinnsats og sponsing fra medlemmene i arbeidsutvalget.
Behov for kapital ut over dette avklares med Menighetsrådet før innkjøp og investeringer.

Lars Engen er tildelt rollen som Menighetsrådets faste kontakt med AURK.

Arbeidsutvalget for Rye kapell

Byneset, 23.01.2025.

**Årsrapport for Byneset Blomsterfond**

Styret i Byneset Blomsterfond er ansvarlig for at midlene som kommer inn til fondet blir disponert i samsvar med de retningslinjer som er vedtatt for fondet i menighetsrådsmøte 4. des. 2007, sak 42/07.

Styret har i 2024 hatt følgende sammensetning:

Jostein Kløften, leder

Grethe Røstum, sekretær

Jorunn Vorseth

Lars Engen (repr. fra menighetsrådet)

På forespørsel og etter vedtak i styremøte 07.08.2024, samt påfølgende godkjenning i menighetsrådet, er Sissel Haugrønning kommet inn som femte medlem av styret.

**Aktiviteter i 2024:**

Den primære oppgaven for Byneset Blomsterfond er som nevnt i fondets formålsparagraf (sitat)

«å holde kirken og kirkegården vakker».

Styret har hatt ett ordinært møte i 2024 (07.08.2025) og behandlet 8 saker. Kopi av møtereferatet er sendt til menighetsrådet. Virksomheten er ellers holdt oppe ved kontakt pr. e-post, sms og telefon.

Faste aktiviteter som pynting med blomster til gudstjenestene, samt planting, vedlikehold og vanning i blomsterurner ved kirka og ved Rye kapell er gjennomført som vanlig.

Jorunn Vorseth har hatt ansvaret for beplanting i urnene ved kirka og kapellet, og har også levert blomster til alteret ved gudstjenestene.

Regelmessig pass og vanning av urnene i sommersesongen er utført av øvrige styremedlemmer etter oppsatt vaktliste.

Den årlige dugnaden med raking og rydding på kirkegården ble gjennomført mandag 29. april fra kl 17 og utover.

Været var «brukbart», og 12-14 «hjelpere» møtte opp (noen kom tidlig og måtte dra litt tidlig).

Etter fullført dugnad ble vi servert kaffe med velsmakende tilbehør, organisert av Halldis Røstum.

Tusen takk til alle for innsats og omtanke!

Den årlige befaringen på kirkegården sammen med representanter fra Kirkevergen ble ikke gjennomført i 2024. Intensjonen er å gjenoppta denne rutinen i 2025.

Salget av Blomsterfondets blanketter har vært utført av betjeningen ved Coop Extra på Spongdal og ved Coop Marked Rye. Før jul overleverte styret en liten blomsterhilsen til disse, som takk for god hjelp i 2024. Avtalen om salg videreføres i 2025.

Styret har i 2024 fått menighetsrådets godkjenning til å øke prisen på blankettene til kr. 100,-. Mer om dette er nevnt under avsnittet «Økonomi». Videre kan nevnes at det er lagt ut nye notatbøker på salgsstedene. Disse er bl.a. tilpasset slik at betaling med Vipps og kontanter registreres hver for seg.

Reviderte plakater om salg av blanketter er satt opp, og det er hengt opp blanketter på kortstativene i butikkene, med påskrift om at blankettene kan kjøpes i kassen.

Den reviderte plakaten om salg av blankettene er også lagt ut på nettet, på «Oppslagstavla for Byneset». Styret håper at tiltakene kan stimulere til mer salg av fondets kondolanseblanketter.

I juni deltok representanter fra styret i en befaring på kirkegården sammen med representanter fra

Byneset Historielag og Kirkevergen. Temaet var «bevaring av gamle gravminner». Hensikten er å prøve få restaurert en del gamle gravminner som har historisk verdi, slik at de blir en interessant del av kirkegården også for fremtidige generasjoner. I første omgang er det meningen å få i stand et pilotprosjekt for å avklare hvilke arbeidsmetoder som egner seg best for en slik oppgave.

**Økonomi**

Salget av kondolanseblanketter er hovedsakelig den inntektskilden Blomsterfondet har. I tillegg kan det komme midler fra familier som ønsker bidrag til Blomsterfondet i forbindelse med at et familiemedlem er gått bort. Fondet fikk slik støtte også i 2024, noe styret er meget takknemlig for!

Svikt i salget av kondolanseblanketter har vært en «gjenganger» de senere årene. Ekstra bidrag som nevnt ovenfor har heldigvis bidratt til å redusere underskuddet i regnskapet.

At prisen på kondolansekortene ikke er justert på mange år forklarer utvilsomt noe av underskuddet. Styret har derfor foreslått for menighetsrådet å øke prisen. Dette var en av sakene som ble behandlet i styremøtet 7. august 2024. Styret fikk menighetsrådets godkjenning til at prisen på kondolanse-blankettene fra 1. januar 2025 er kr. 100,- pr. stk. Det kan opplyses at den tidligere prisen på kr. 50,- pr. stk. har stått slik siden flere år før tusenårsskiftet, og dermed nok var moden for en betydelig justering.

Blomsterfondet har fortsatt en bra reserve, men stadige underskudd kan ikke vedvare.

Tiltak for å øke støtten til Blomsterfondet vil derfor være en av oppgavene for styret i 2025.

Blomsterfondets regnskap inngår i menighetsrådets samlede regnskap, og nærmere detaljer kan finnes der.

**Planer for 2025**

* Fortsatt prøve å finne tiltak som kan gi økte inntekter og økt salg av kondolanseblanketter
* Opprettholde levering av blomster ved gudstjenester og i urnene ved kirka og Rye kapell.
* Sesongmessige ryddearbeider og vedlikehold av blomster/urner
* Avholde befaring og utarbeide befaringsnotat i samarbeid med Kirkevergen
* Følge opp arbeider som er avtalt utført av Kirkevergen
* Foreta nødvendige innkjøp av småredskaper og utstyr for bruk på kirkegården
* Delta i pilotprosjektet for «bevaring av gamle gravminner»

**Budsjett for 2025**

For 2025 er det ikke planlagt ekstra tiltak ut over løpende kostnader til blomster og stell av urner.

Styret regner med utgifter på omkring 15 000 kroner i 2025.

Styret vil uttrykke en hjertelig takk til butikkpersonalet ved Coop Extra Spongdal og Coop Marked Rye for hjelpen med salg av fondets blanketter i 2024, og for at dette videreføres i 2025.

En særlig takk rettes til dem som har støttet med minnegaver, og til dem som har benyttet seg av Blomsterfondets kondolanseblanketter!

For styret i Byneset Blomsterfond Spongdal, mars 2025

Jostein Kløften
(styreleder)

**Årsrapport fra Estlandskomitèen**

Den årlige Estlandskvelden ble avholdt på Berg bedehus fredag 26. januar 2024
Det var andakt og sang ved Sokneprest Sveinung Tennfjord.
Åresalget innbragte kr. 11.000,- som ble brukt som tilskudd til ny kirkeklokke i Tagepera kirke i Helme. Dette er et samarbeidsprosjekt med vennskapsmenigheter i Finland. Tagepera kirke hadde 350 års jubileum sommeren 2024.
En busslast med Estlandsvenner fra både Byneset og Trøndelag for øvrig var tilstede på jubileumsgudstjenesten i kirken søndag 9. juni.  Presten Arvo Lasting takket for støtten, vennskapet og broderskapet som de har med vennskapsmenighetene.

Unni T Engen

**Årsrapport fra kontakten med vennskapsmenigheten i Ukraina**

Leinstrands vennskapsmenighet, Håpets kilde, i byen Zhmerinka i Ukraina, driver fortsatt et omfattende arbeid. De har fått kjøpt et eldre bygg som de restaurerer og bruker som kirke. De driver også et «bønnesenter», mere som et leirsted, der mennesker fra fjern og nær møtes til fellesskap. De har også et rehabiliteringssenter for rusmisbrukere. En gruppe fra vår menighet har tidligere besøkt alle disse, Da krigen brøt ut, flyktet mange fra menigheten til Nordic Mission på Levanger. Nordic Mission er de som har gitt betydelig støtte til oppbygging av arbeidet der. Gjennom deres transportsystemer sender vi også en god del humanitær hjelp, mest i form av klær. Gjennom innsamlede penger har det blitt produsert over tusen ovner som blir distribuert til de som har sterkt behov.

I juni inviterte vi representanter fra menigheten som nå oppholder seg i Levanger, til et besøk på Leinstrand. De deltok først i Leinstrand kirke, før det var middag og hyggelig samvær på Sundet gård sammen med representanter for vår menighet. Det er fortsatt mulighet for å levere klær til Karon og John Wanvik, som vil besørge transport videre til Levanger.

John Wanvik

**Årsrapport fra Byneset og Leinstrand menighetsblad**

Bladet kom ut med 4 nummer i 2024. Julenummeret var på 16 sider, de tre andre på 12 sider.  Posten har distribusjonen. Opplaget er på 2230, av disse distribueres 2030 til husstander i menigheten. Ca 160 blad sendes med navn til abonnenter rundt om i landet.

Vi har mottatt god økonomisk støtte fra legater og enkeltpersoner, og er svært takknemlig for alle gaver til bladets drift.

**Økonomi i Byneset og Leinstrand menighet**

****

Årsregnskapet viser et regnskapsmessig mindreforbruk (overskudd) på kr. 171 373

Ved offer i gudstjenestene ble det samlet inn kr. 101 579,-

Herav til egen virksomhet kr. 61 563,-

Detaljene fremgår ikke i denne regnskapsvisningen, men forklares godt i regnskapets noter.

Kort kommentar til regnskapet:

Året 2024 viser et positivt driftsresultat på kr: 108 555
I budsjettet la vi inn bruk av fondsmidler totalt kr: (8000 +82 000) = 90 000,-
men disse ble ikke tatt inn fordi året gav store og uventede gaveinntekter.
Det ble imidlertid benyttet kr: 1020,- i bundede fondsmidler fra *Sørnypans legat til bruk på Leinstrand kirke og kirkegård*, og dette kommer derfor som en inntekt i regnskapet.

Da får vi følgende forenkling:

Driftsresultet: + 108 555

Renteinntekter: + 108 396

Fra bundet fond: + 1 020
Dekning av underskudd 2023 - 46 599

Til Årsoppgjørsdisposisjon: + 171 372

Byneset og Leinstrands kasse/bankinnskudd/fond viser pr 31.12.2024 : 2 168 896,-.

Heimdal, Mars 2025

Arne Njøs Lars Dagfinn Lossius
Leder i menighetsrådet Daglig leder